—

Κανονισμός (EE) αριθ. 1302/2014 της Επιτροπής, της 18ης Νοεμβρίου 2014, σχετικά με τεχνική προδιαγραφή διαλειτουργικότητας για το υποσύστημα «Τροχαίο υλικό — «Μηχανές και επιβατικό τροχαίο υλικό» του σιδηροδρομικού συστήματος της Ευρωπαϊκής Ένωσης (ΕΕ L 356 της 12.12.2014, σ. 228), όπως τροποποιήθηκε τελευταία με τον εκτελεστικό κανονισμό (ΕΕ) 2019/776 της Επιτροπής, της 16ης Μαΐου 2019 (ΕΕ L 139 Ι της 27.5.2019, σ. 108). Οι ακόλουθες ειδικές περιπτώσεις που αναφέρονται στο άρθρο 6 της απόφασης αριθ. 2/2019 της μεικτής επιτροπής εφαρμόζονται στην Ελβετία: — Μόνιμη ειδική περίπτωση CH-STI LOC&PAS-004: δύναμη μετατόπισης (παραπομπή στο άρθρο STI 4.2.3.4) Η μέγιστη επιτρεπτή δύναμη μετατόπισης (άθροισμα των δυνάμεων καθοδήγησης) ανά άξονα περιορίζεται, από την πλευρά της υποδομής, από την αποδεκτή αντοχή της γραμμής στην εγκάρσια μετατόπιση. Δεδομένου του σχεδιασμού της υπερκατασκευής τροχιάς στην Ελβετία, θα πρέπει να εφαρμοστεί συντελεστής α = k1 = 0,85 ως κανονιστική τιμή για τον υπολογισμό της μέγιστης επιτρεπόμενης δύναμης μετατόπισης. Σε εξαιρετικές περιπτώσεις μπορεί να εφαρμόζεται συντελεστής α = k1 = 1,0 για τον οποίο απαιτούνται ειδικές επαληθεύσεις. Οι δυναμικές δοκιμές έγκρισης τύπου πρέπει να διενεργούνται με βάση τον συντελεστή α = k1 = 0,85 — Μόνιμη ειδική περίπτωση CH-STI LOC&PAS-005: ανεπάρκεια επίκλισης (παραπομπή στα άρθρα STI LOC&PAS 4.2.3.4.2 και STI WAG 4.2.3.5) Η επιτρεπόμενη ταχύτητα κύλισης στο ελβετικό σιδηροδρομικό δίκτυο καθορίζεται με βάση ανεπάρκεια επίκλισης 130 mm (εμπορευματικές αμαξοστοιχίες) και 150 mm (επιβατικές αμαξοστοιχίες)· αυτές οι ανεπάρκειες επίκλισης γίνονται δεκτές χωρίς περαιτέρω εξέταση. Για να κατοχυρώνεται η ασφαλής λειτουργία, είναι επομένως επιτακτική ανάγκη τα οχήματα να εξετάζονται υπό το πρίσμα των εν λόγω ανεπαρκειών επίκλισης. Οχήματα τα οποία δεν εξετάστηκαν υπό το πρίσμα τέτοιων ανεπαρκειών επίκλισης δεν είναι δυνατό να κυκλοφορούν στο ελβετικό σιδηροδρομικό δίκτυο. — Μόνιμη ειδική περίπτωση CH-STI LOC&PAS-017: χαρακτηριστικό ελεύθερου χώρου: γενικά (παραπομπή στο άρθρο STI LOC&PAS 4.2.3.1) Η συμβατότητα των περιτυπωμάτων OCF με τα διεθνή περιτυπώματα του προτύπου EN 15273-1: 2013 έχει ως εξής: — Περιτύπωμα G1· αποδεκτό χωρίς περιορισμούς — Περιτύπωμα GA: αποδεκτό με περιορισμούς στο περιτύπωμα OCF O1. Οι τύποι που συνδέονται με το περιτύπωμα G1 πρέπει να εφαρμόζονται για τον υπολογισμό του κινηματικού περιτυπώματος τροχαίου υλικού (άνω μέρος) για όλα τα ύψη h. Στην Ελβετία, η χρήση των ειδικών χαρακτηριστικών που καθορίζονται στο πρότυπο EN 15273-2, παράρτημα B, B.3.3.1, B.3.4.1, B.3.5.1 και B.3.6.1 δεν επιτρέπεται για τα ύψη h > 3,250 m. Το περιτύπωμα OCF O1 αποδέχεται τα τυποποιημένα φορτία για το περιτύπωμα GA όπως καθορίζονται στο δελτίο UIC 506, παράρτημα B, B.1.1. — Περιτύπωμα GB: αποδεκτό με περιορισμούς στο περιτύπωμα OCF O2. Οι τύποι που συνδέονται με το περιτύπωμα G1 πρέπει να εφαρμόζονται για τον υπολογισμό του κινηματικού περιτυπώματος τροχαίου υλικού (άνω μέρος) για όλα τα ύψη h. Στην Ελβετία, η χρήση των ειδικών χαρακτηριστικών που καθορίζονται στο πρότυπο EN 15273-2, παράρτημα B, B.3.3.1, B.3.4.1, B.3.5.1 και B.3.6.1 δεν επιτρέπεται για τα ύψη h > 3,250 m. Το περιτύπωμα OCF O2 αποδέχεται τα τυποποιημένα φορτία για το περιτύπωμα GB όπως καθορίζονται στο δελτίο UIC 506, παράρτημα B, B.1.1. — Περιτύπωμα GC: αποδεκτό χωρίς περιορισμούς στο περιτύπωμα OCF O4. Το περιτύπωμα υποδομής (άνω μέρος) για όλους τους τύπους περιτυπώματος (π.χ. OCF O1, OCF O2, OCF O4) υπολογίζεται σύμφωνα με το πρότυπο EN 15273-1:2013, παράρτημα C, C.2.1, πίνακας C1 (παράρτημα C, C.2.3, πίνακας C4, αντίστοιχα), με την επιφύλαξη του κινηματικού χαρακτηριστικού αναφοράς και των σχετικών κανόνων υπολογισμού. Στην Ελβετία, δεν επιτρέπεται η χρήση των τύπων που καθορίζονται στο πρότυπο EN 15273-3:2013, παράρτημα C, πίνακες C.2 και C.3 (για τα ύψη h > 3,250 m). — Μόνιμη ειδική περίπτωση CH-TSI LOC&PAS-028: Χαρακτηριστικό ελεύθερου χώρου, θύρες (παραπομπή στο άρθρο STI LOC&PAS 4.2.3.1) Οι θύρες επιβίβασης που πληρούν τις προϋποθέσεις των δελτίων UIC 560, ch. 1.1.4 έως 1.1.4.3 γίνονται αποδεκτές. Σε γενικές γραμμές, ισχύουν τα ακόλουθα σημεία: Η συμβατότητα των περιτυπωμάτων OCF με τα διεθνή περιτυπώματα του προτύπου EN 15273-1: 2013 έχει ως εξής: — Περιτύπωμα G1· αποδεκτό χωρίς περιορισμούς — Περιτύπωμα GA: αποδεκτό με περιορισμούς στο περιτύπωμα OCF O1. Οι τύποι που συνδέονται με το περιτύπωμα G1 πρέπει να εφαρμόζονται για τον υπολογισμό του κινηματικού περιτυπώματος τροχαίου υλικού (άνω μέρος) για όλα τα ύψη h. Στην Ελβετία, η χρήση των ειδικών χαρακτηριστικών που καθορίζονται στο πρότυπο EN 15273-2, παράρτημα B, B.3.3.1, B.3.4.1, B.3.5.1 και B.3.6.1 δεν επιτρέπεται για τα ύψη h > 3,250 m. Το περιτύπωμα OCF O1 αποδέχεται τα τυποποιημένα φορτία για το περιτύπωμα GA όπως καθορίζονται στο δελτίο UIC 506, παράρτημα B, B.1.1. — Περιτύπωμα GB: αποδεκτό με περιορισμούς στο περιτύπωμα OCF O2. Οι τύποι που συνδέονται με το περιτύπωμα G1 πρέπει να εφαρμόζονται για τον υπολογισμό του κινηματικού περιτυπώματος τροχαίου υλικού (άνω μέρος) για όλα τα ύψη h. Στην Ελβετία, η χρήση των ειδικών χαρακτηριστικών που καθορίζονται στο πρότυπο EN 15273-2, παράρτημα B, B.3.3.1, B.3.4.1, B.3.5.1 και B.3.6.1 δεν επιτρέπεται για τα ύψη h > 3,250 m. Το περιτύπωμα OCF O2 αποδέχεται τα τυποποιημένα φορτία για το περιτύπωμα GB όπως καθορίζονται στο δελτίο UIC 506, παράρτημα B, B.1.1. — Περιτύπωμα GC: αποδεκτό χωρίς περιορισμούς στο περιτύπωμα OCF O4. Το περιτύπωμα υποδομής (άνω μέρος) για όλους τους τύπους περιτυπώματος (π.χ. OCF O1, OCF O2, OCF O4) υπολογίζεται σύμφωνα με το πρότυπο EN 15273-1:2013, παράρτημα C, C.2.1, πίνακας C1 (παράρτημα C, C.2.3, πίνακας C4, αντίστοιχα), με την επιφύλαξη του κινηματικού χαρακτηριστικού αναφοράς και των σχετικών κανόνων υπολογισμού. Στην Ελβετία, δεν επιτρέπεται η χρήση των τύπων που καθορίζονται στο πρότυπο EN 15273-3:2013, παράρτημα C, πίνακες C.2 και C.3 (για τα ύψη h > 3,250 m). Οι ακόλουθοι εθνικοί κανόνες που αναφέρονται στο άρθρο 6 της απόφασης αριθ. 2/2019 της μεικτής επιτροπής εφαρμόζονται στην Ελβετία: — CH-TSI LOC&PAS-001 (έκδοση 1.0 του Ιουνίου 2015): πλάτος της κεφαλής του παντογράφου· — CH-TSI LOC&PAS-002 (έκδοση 2.0 του Ιουνίου 2021): στενή διαγώνιος / βεβαιώσεις οδήγησης σε τροχιές· — CH-TSI LOC&PAS-003 (έκδοση 2.0 του Ιουνίου 2021): Μικρές ακτίνες r < 250 m — CH-TSI LOC&PAS-006 (έκδοση 2.0 του Ιουνίου 2021): έγκριση τύπου ανακλινόμενων οχημάτων της σειράς Ν· — CH-TSI LOC&PAS-007 (έκδοση 2.0 του Ιουνίου 2021): διάταξη λίπανσης όνυχα· — CH-TSI LOC&PAS-009 (έκδοση 1.0 του Ιουνίου 2015): εκπομπές καυσαερίων οχημάτων με κινητήρα εσωτερικής καύσης [κανόνας που ενδέχεται να μην είναι συμβιβάσιμος με τον κανονισμό (ΕΕ) 2016/1628, ο κανόνας θα επανεξεταστεί πριν από τις 31 Δεκεμβρίου 2021]· — CH-TSI LOC&PAS-011 (έκδοση 2.0 του Ιουνίου 2021): περιορισμός των επιδόσεων έλξης· — CH-TSI LOC&PAS-012 (έκδοση 1.0 του Ιουλίου 2016): αγωγιμότητα· — CH-TSI LOC&PAS-013 (έκδοση 1.0 του Ιουλίου 2016): διεπαφή παντογράφου / γραμμής επαφής· — CH-TSI LOC&PAS-014a (έκδοση 2.0 του Ιουνίου 2021): Χαρακτηριστικά του τροχαίου υλικού για συμβατότητα με σύστημα ανίχνευσης αμαξοστοιχίας επί κυκλωμάτων τροχιάς· — CH-TSI LOC&PAS-014b (έκδοση 2.0 του Ιουνίου 2021): Χαρακτηριστικά τροχαίου υλικού συμβατά με σύστημα ανίχνευσης αμαξοστοιχίας με μετρητές αξόνων· — CH-TSI LOC&PAS-019 (έκδοση 2.0 του Ιουνίου 2019): σήμα «non leading input» για το όχημα κεφαλής (κανόνας που ενδέχεται να μην είναι συμβιβάσιμος με τον κανονισμό (ΕΕ) αριθ. 1302/2014, ο κανόνας θα επανεξεταστεί πριν από τις 31 Δεκεμβρίου 2021)· — CH-TSI LOC&PAS-020 (έκδοση 2.0 του Ιουνίου 2019): σήμα «sleeping input» σε περίπτωση οδήγησης πολλαπλών μονάδων (κανόνας που ενδέχεται να μην είναι συμβιβάσιμος με τον κανονισμό (ΕΕ) αριθ. 1302/2014, ο κανόνας θα επανεξεταστεί πριν από τις 31 Δεκεμβρίου 2021)· — CH-TSI LOC&PAS-022 (έκδοση 2.1 του Ιουνίου 2021): Απενεργοποίηση της πέδης έκτακτης ανάγκης· — CH-TSI LOC&PAS-025 (έκδοση 2.0 του Ιουνίου 2019): ασφάλεια της διάταξης αποσύνδεσης του εποχούμενου εξοπλισμού ETCS (κανόνας που ενδέχεται να μην είναι συμβιβάσιμος με τον κανονισμό (ΕΕ) αριθ. 1302/2014, ο κανόνας θα επανεξεταστεί πριν από τις 31 Δεκεμβρίου 2021)· — CH-TSI LOC&PAS-026 (έκδοση 2.0 του Ιουνίου 2019): απαγόρευση του SIGNUM/ZUB για οχήματα εξοπλισμένα με ERTMS/ETCS της γραμμής βάσης 3· — CH-TSI LOC&PAS-027 (έκδοση 2.0 του Ιουνίου 2019): χειροκίνητος τηλεχειρισμός κατά τους ελιγμούς (τρόπος λειτουργίας «shunting») (κανόνας που ενδέχεται να μην είναι συμβιβάσιμος με τον κανονισμό (ΕΕ) αριθ. 1302/2014, ο κανόνας θα επανεξεταστεί πριν από τις 31 Δεκεμβρίου 2021)· — CH-TSI LOC&PAS-030 (έκδοση 2.0 του Ιουνίου 2021): χρήση συστημάτων πέδησης που δεν επενεργούν στην πρόσφυση· — CH-TSI LOC&PAS-031 (έκδοση 2.1 του Νοεμβρίου 2020): ασφαλής διακοπή της έλξης (κανόνας που ενδέχεται να μην είναι συμβιβάσιμος με τον κανονισμό (ΕΕ) αριθ. 1302/2014, ο κανόνας θα επανεξεταστεί πριν από τις 31 Δεκεμβρίου 2021)· — CH-TSI LOC&PAS-035 (έκδοση 2.1 του Νοεμβρίου 2020): επαρκής ισχύς της πέδης έκτακτης ανάγκης (κανόνας που ενδέχεται να μην είναι συμβιβάσιμος με τον κανονισμό (ΕΕ) αριθ. 1302/2014, ο κανόνας θα επανεξεταστεί πριν από τις 31 Δεκεμβρίου 2021)· — CH-TSI LOC&PAS-036 (έκδοση 2.0 του Ιουνίου 2019): οχήματα με πίνακες ελέγχου και για τις δύο κατευθύνσεις πορείας (κανόνας που ενδέχεται να μην είναι συμβιβάσιμος με τον κανονισμό (ΕΕ) αριθ. 1302/2014, ο κανόνας θα επανεξεταστεί πριν από τις 31 Δεκεμβρίου 2021)· — CH-TSI LOC&PAS-037: (έκδοση 1.0 του Ιουνίου 2019): κύριο σύστημα πέδησης ETCS (κανόνας που ενδέχεται να μην είναι συμβιβάσιμος με τον κανονισμό (ΕΕ) αριθ. 1302/2014, ο κανόνας θα επανεξεταστεί πριν από τις 31 Δεκεμβρίου 2021).